Pre riadne zasadnutie

obecného zastupiteľstva

vo Veľkej Frankovej

konaného 10.5. 2013

**Na rokovanie k bodu:**

**Rôzne: Správa hlavného kontrolóra obce o kontrolnej činnosti za rok 2013**

Predkladá:

Helena Čarnogurská

Hlavný kontrolór obce Veľká Franková

*Návrh na uznesenie:*

*Obecné zastupiteľstvo berie na vedomie:*

1. *Správu hlavného kontrolóra obce o kontrolnej činnosti za rok 2013*

**Správa hlavného kontrolóra obce Veľká Franková o kontrolnej činnosti za rok 2013**

V súlade s § 18 f, odst. 1, bod e zákona č. 369/1990 Zb. o obecnom zriadení v znení neskorších predpisov, predkladám obecnému zastupiteľstvu obce Veľká Franková správu o kontrolnej činnosti hlavného kontrolóra obce za rok 2013.

V nadväznosti na plnenie úloh hlavného kontrolóra, na rozsah a zameranie kontrolnej činnosti – zistenia stavu dodržiavania všeobecne záväzných právnych predpisov, hospodárnosť, efektívnosť a účinnosť pri nakladaní s verejnými finančnými prostriedkami a majetkom obce a obecným zastupiteľstvom schváleným plánom kontrolnej činnosti, pre obdobie prvého a druhého polroka 2013, ktoré boli 15 dní pred prerokovaním zverejnené na úradnej tabuli obecného úradu a na internetovej stránke obce, boli počas hodnoteného obdobia vykonané nasledovné finančné kontroly a zisťovania.

Kontroly boli zamerané predovšetkým na dodržiavanie ustanovení zákonov číslo:

* 369/1990 Zb. o obecnom zriadení:
* 138/1991 Zb. o majetku obcí
* 583/2004 Z. z. o rozpočtových pravidlách územnej samosprávy
* 25/2006 Z. z. o verejnom obstarávaní

**Následné finančné kontroly**

1. Kontrola pokladničných operácií:
   * Obecný úrad Veľká Franková (január 2013- december 2013)
   * Základná a materská škola (január 2013 – december 2013)
2. Kontrola nakladania s finančnými prostriedkami obce (január až december 2013)
3. Kontrola hospodárenia s finančnými prostriedkami základnej školy –

( január až december 2013 )

1. Kontrola inventarizácie majetku a záväzkov za rok 2013.
2. Kontrola dodržiavania rozpočtovej klasifikácie (pri vypracovaní stanovísk hlavného kontrolóra k záverečnému účtu obce za rok 2012, k polročnému rozboru hospodárenia obce za druhý polrok 2012 k rozpočtovým opatreniam za rok 2013)
3. Dodržiavanie zákona o verejnom obstarávaní (pravidelne v priebehu celého roka 2013)

g) Kontrola plnenia vlastných príjmov obce na úseku miestnych daní a poplatkov za rok 2012 a prvý polrok 2013 (pri predkladaní stanovísk k záverečnému účtu obce za rok 2012 a v rozbore hospodárenia obce za prvý polrok 2013)

h) Dodržiavanie organizačných a riadiacich noriem a uplatňovanie zákona č. 317/2009 Z.z. o pedagogických zamestnancoch v miestnej základnej škole.

i) Kontrola vykonania inventarizácie majetku a záväzkov obce k 31.12.2013 v zmysle zákona NR SR č. 431/2002 o účtovníctve v znení neskorších zmien a doplnkov

* inventarizačná komisia pre vykonanie inventarizácie obecného majetku v zložení: Katarína Čarnogurská predseda IK, Mária Findurová, člen IK a Helena Čarnogurská, člen IK.

**Ostatné kontroly:**

1. Kontrola plnenia uznesení obecného zastupiteľstva za rok  2013.

**Ostatná činnosť:**

1. Účasť na všetkých zasadnutiach obecného zastupiteľstva

**Spracovanie a predloženie materiálov pre obecné zastupiteľstvo a starostu obce**

V priebehu hodnoteného obdobia roka 2012 boli samostatne vypracované a predložené:

1. Správa o kontrolnej činnosti hlavného kontrolóra obce za rok 2013
2. Stanovisko hlavného kontrolóra obce k záverečnému účtu obce za rok 2012.
3. Stanovisko hlavného kontrolóra obce k návrhu rozpočtu a programovanému rozpočtu obce na roky 2011-2013

**Záver**

Poznatky z vlastnej kontrolnej činnosti som aj v roku 2013 aktívne využívala najmä pri spracovaní písomných stanovísk:

* + k záverečnému účtu obce za rok 2012
  + k rozpočtovým opatreniam, ktoré starosta obce predkladal obecnému zastupiteľstvu v roku 2013 na úpravu rozpočtu obce. V roku 2013 starosta obce predložil obecnému zastupiteľstvu 2 rozpočtové opatrenie na úpravu rozpočtu, ku ktorým som vypracovala písomné stanoviská s návrhom pre obecné zastupiteľstvo na prijatie potrebného rozhodnutia – uznesenia
  + k návrhu viacročného rozpočtu a programového rozpočtu na roky 2011-2013

Všetky uvedené stanoviská, vrátane príslušných návrhov na prijatie záverov boli písomné predkladané na rokovanie členom obecného zastupiteľstva v dostatočnom časovom predstihu pred prerokovaním a zároveň boli aj zverejňované na internetovej stránke obce.

Záverom po zhodnotení výsledkov mojej kontrolnej činnosti za rok 2013 môžem s plnou zodpovednosťou konštatovať:

1. Starosta obce zabezpečil splnenie všetkých uznesení a odporúčaní prijatých na zasadnutiach obecného zastupiteľstva o čom som podával pravidelné písomné informácie na každé zasadnutie obecnej rady a obecného zastupiteľstva.
2. Pri nakladaní s majetkom obce starosta postupoval transparentne, v tejto oblasti som v roku 2013 nezistila vážnejšie nedostatky.
3. Starosta obce akceptoval moje návrhy a odporúčania pre riešenie menších problémov, ktoré som mu v priebehu roka 2013 navrhovala, ktoré vyplývali zo zistení v rámci mojej kontrolnej činnosti.

Aj pri predkladaní tejto správy o kontrolnej činnosti za rok 2013 môžem s uspokojením konštatovať, že aj napriek väčšiemu počtu investičných rozvojových akcií, ktoré sa v obci v roku 2013 realizovali, som nezistila porušenie finančnej disciplíny, výber dodávateľov stavebných prác bol transparentný, dodávatelia splnili podmienky zakotvené a dohodnuté v zmluvách , fakturované výkony boli aparátom obecného úradu kontrolované a boli v súlade s platnými rozpočtami.

Vo Veľkej Frankovej, dňa 13.2.2014

Helena Čarnogurská

Hlavný kontrolór obce